Käsittelyssä on Kalifornian kanne Orenthal James Simpsonia vastaan.
Tapauksen numero on BA097211.
Valamiehistö on tehnyt päätöksensä Orenthal James Simpsonin syyllisyydestä.
Toteamme vastaajan syyttömäksi murhaan ja rikoslain pykälä 187A:n rikkomiseen.
Valamiehistön näkemyksen mukaan hän ei murhannut Nicole Brown Simpsonia.
HIRVIÖT: LYLE JA ERIK MENENDEZIN TARINA
Tarkoitatko, että olemme kusessa? En ole asiasta lainkaan samaa mieltä.
O. J. on kaikkien aikojen murhaaja, ja hän selvisi ilman tuomiota.
Kaiken lisäksi hänen ei edes tarvinnut nousta aitioon todistamaan...
Olemme nyt tulilinjalla, Lyle.
Garcetti välittää vain siitä, että hänet valitaan uudelleen.
Puolustuksemme yritetään vesittää, koska heidän täytyy voittaa nopeasti.
Hyvä on. Ymmärrän kyllä. Tee siinä tapauksessa hakemus.
Tämä on vielä suurempi syy olla palkkaamatta julkista puolustajaa.
Charles Gessler on Los Angelesin paras. - Onko muka?
Onpa hauska tavata viimein, Lyle.
Peremmälle vain.
En todellakaan suostu siihen. En siis tiedä, miten ratkaisemme tämän.
Jos en saa Jilliä takaisin, soita Cochranille.
En voi soittaa hänelle noin vain. Sinulla ei edes ole rahaa.
Tajuatko, kuinka paljon rahaa keräsin ainoastaan viime viikon aikana?
Hyvä, että otit asian puheeksi.
Onpa muuten hieno yläotsake.
"Auttamalla minua osoitatte tukenne muillekin hyväksikäytön uhreille.
Olemme selviytyjiä. Pyydän lahjoittamaan rahasumman joka kuukauden 15. päivänä.
Tässä on kuukausittainen panttikortti Lyle Menendezin puolustusrahastoa varten."
Kuinka monta kertaa joudun kieltämään sinua kirjoittamasta kirjeitä?
Niitä käytetään sinua vastaan, ja se ei todellakaan näytä hyvältä.
Sanoo nainen, joka tienaa tonneja päivässä jauhamalla O. J:stä telkkarissa.
Sitä kutsutaan työksi.
Rahasta puhuttaessa haluan huomauttaa, että puolustan sinua yhä korvauksetta.
Tilasitko vankilaan uuden peruukin, joka maksoi 2 500 dollaria?
Tilasin. Tyypiltä, joka teki O. J:n tukan. - Lyle.
Voisimme ottaa hänestä mallia. Hän oli selvästi perillä asioista.
Hän tiesi myös sen, että tunnuslause on tärkeä.
Sellaisesta olisi hyötyä meille kaikille.
Meidän tunnuslauseemme voisi olla: "Hyväksikäytetty on syyntakeeton."
Mikä helvetti nyt naurattaa? - Olet aivan uskomaton.
Anteeksi kauheasti. Henkeni on vaarassa.
Kuulostat kuitenkin idiootilta.
Tarvitsetko muistutuksen siitä, miksi ylipäätään olemme täällä?
Sinun takiasi.
Olet itse helvetillinen idiootti.
Sinun olisi tarvinnut vain pitää tuo helvetin typerä suusi kiinni.
Ihanko totta?
"Lyle Menendezin omasta suusta."
Paskat siitä hullusta ämmästä. - Lopeta.
Tuollainen ei enää vetele. Vedit meidät korvia myöten kuseen.
Olemme kusessa. Lavertelit nauhalle tuntien ajan!
En tiennyt, että hän nauhoitti puhelut! - Kuulostat sekopäältä!
Kuulostat umpihullulta. Tajuatko, miten typerää se oli?
Lisäksi kirjoitat kahjoja kirjeitä, joissa pyydät valehtelemaan puolestamme.
Mikä sinua riivaa?
Halusin aina tulla sinun kaltaiseksesi.
Arvaa, mitä sinusta sanotaan nyt. Silmäsi ovat kuulemma kuin kuolleella.
Niiden sanotaan olevan mustat. Sinua kutsutaan psykopaatiksi.
Olimme niin lähellä. Olisimme voineet päästä vapaiksi.
Niin. Minun takiani.
Sinun ansiostasi pääsimme melkein pois.
Mutta niin ei käynyt. Nyt olemme kusessa, ja syy on sinun.
Enää yhden valamiehen vakuuttaminen olisi riittänyt vapauttamaan meidät.
Nyt niin ei tule ikinä tapahtumaan, koska kukaan ei enää usko meitä.
Meidät halutaan hengiltä.
Minua pelottaa, koska en halua kuolla. En halua sinunkaan kuolevan.
Inhoan sitä, mitä teimme. Kunpa sitä ei olisi tapahtunut.
Peruuttaisin kaiken, jos voisin. Nyt olen jumissa tässä helvetissä.
Ajattelen sitä joka ikinen päivä. Ja sinä vain sekoilet kuin seinähullu!
Voin vain yrittää pelastaa meidät. Kaikki on nyt minusta kiinni.
En tiedä, pystynkö enää todistamaan.
Yritä päättää. En aio kuolla tänne siksi, että olet säälittävä pikkuämmä.
Lopettakaa heti! - Jumalauta! Pilasit aivan kaiken!
Olisi pitänyt tappaa sinutkin. - Sieltähän se tuli.
Siinähän murhanhimoinen veljeni on.
Säästä raivosi oikeussaliin, sillä haluan täältä pois ja vähän äkkiä.
Olipa kiva nähdä tuo taas.
Viekää hänet. - Tee työsi.
He turvautuvat vanhempien lokaamiseen.
Heidän puolustuksensa ontuu loogisesti, psykologisesti ja juridisesti.
Tarina on huijausta. Sitä ei koskaan tapahtunut.
Vastalause. - Hylätty.
Tällä kertaa Lyle Menendez ei todista.
Hän kirjoitti kirjan, joka sisältää kaikki hänen valheensa.
Vastalause. - Hylätty.
Kaikki riippuu nyt tappajan eli Erik Menendezin todistuksesta.
Kyse on siitä, uskotteko häntä. - Vastalause.
Tämä peli ei vetele, neiti Abramson. Hylätty. Antakaa hänen puhua.
Kiitos.
Hyvät naiset ja herrat. Ihmiset pitää tuomita tekojen perusteella.
Erik Menendez voi sanoa mitä vain.
Teidän pitää silti muistaa, mitä Lyle ja Erik Menendez tekivät.
Ettekö myynytkin Jose Menendezille Alfa Romeon, jonka hän osti Lylelle?
Pitää paikkansa.
Onnea valmistumisen johdosta.
Oletko tosissasi? - Olen.
Tämä autohan on perseestä.
Kertoisitteko hinnan sille autolle, joka oli Lylen sanoin perseestä?
Se maksoi 32 000 dollaria. - Vastalause.
Mitä vastustatte?
Sitä, että hinnalla on muka väliä. - Istukaa.
Saanko lähestyä, tuomari? - Ette saa.
Lyle oli Alfa Romeosta raivoissaan. Sanoin, että auto on todella hieno.
Yletyn helposti pelkääjän paikalle. Tämähän on jokin helvetin pelleauto.
Tunnen itseni pelleksi! - Anteeksi. Ostamme sinulle toisen.
Luulimme, että tämä oli sopiva sinulle. - Luulitte väärin! Helvetti soikoon.
Allekirjoitetaan ne helvetin paperit. Kiitos, kun ostit minulle paskakasan.
Craig, olitko käsikirjoittamassa Frendejä?
En muuten nyt tarkoita sitä NBC:n suosittua sarjaa.
Käsikirjoituksenne ei päätynyt tuotantoon. - Pitää paikkansa.
Puhutaanpa hetki NBC:n menestyssarjasta, jossa myös Jennifer Aniston on mukana.
Kertooko se henkilöistä, jotka tappoivat vanhempansa julmasti?
Vastalause. - Hän saa vastata.
Ei kerro.
Erikin kanssa tehty käsikirjoitus kertoo jostain aivan muusta.
Se kertoo eräästä Hamilton Cromwellista, joka murhaa omat vanhempansa.
Vastalause. Ei liity asiaan. - Ette voi vastustaa joka ikistä asiaa.
Craig.
Eikö Erik tunnustanutkin sinulle?
Tunnusti.
He eivät kuitenkaan kertoneet samaa tarinaa tohtori Ozielille.
Eivät niin. - He eivät kertoneet sitä oikeudessakaan.
Eivät niin. - Mitä Erik kertoi sinulle?
He olivat lähteneet elokuviin. Erik haki väärennetyt henkkarit sisältä.
Hän ei mennyt etuovesta vaan olohuoneen ikkunasta.
Mainitsiko hän syytä?
Hän ei halunnut herättää vanhempiaan.
He siis nukkuivat.
Niin hän kertoi minulle.
Ei helvetti.
Hän kertoi myös, että Lyle piteli aseita, kun hän palasi autolle.
Haluatko tehdä sen nyt heti?
Tehdään se.
Silloin he ampuivat nukkuvat vanhempansa. - Niin.
Mahtavaa! Jumalauta!
Meidän pitää vaihtaa vaatteet. Näissä on verta. Miksen edes huomannut?
Uskotko heidän harkinneen tekoaan?
Vastalause. Poistetaan pöytäkirjasta. - Älkää huutako.
Puhun kovaan ääneen, koska olen vihainen.
Saatte luvan hillitä itsenne salissani, olittepa sitten vihainen tai ette.
Oletko sattumoisin nähnyt elokuvan nimeltä Kuoleman klubi?
Olen. Myös se kertoo rikkaista pojista, jotka murhaavat vanhempansa rahasta.
Vastalause. - Saatte syytteen oikeuden halventamisesta.
Ja minä syytän oikeutta halventamisesta, koska päätöksenne ovat puolueellisia.
Onko totta, että Erik ei nähnyt kyseistä elokuvaa täysin sattumalta?
Pitää paikkansa. Hän tiesi tarinan kauan ennen kuin siitä tehtiin elokuva.
Niin minäkin, koska se muistutti ystävämme Brianin vanhempien tarinaa.
Erik kuuli siis 14 kuukautta ennen murhia tarinan siitä,
miten vanhempasi murhattiin rahasta.
Tuota... Niin. Pitää paikkansa.
Saitko Lyleltä kirjeen vankilasta?
Sain. Hän käski minua katsomaan elokuvan nimeltä Elossa todistamaan.
"Sano, että katsoimme sen isän kanssa ja hän kritisoi elokuvaa siitä,
että isän olisi pitänyt tappaa poika heti, kun ongelmat alkoivat.
Sano järkyttyneesi kuulemastasi.
Sano lopuksi, että isäni oli pelottava etkä ikinä tuntenut olevasi tervetullut."
Lausu koko nimesi.
Erik Galen Menendez. M-E-N-E-N-D-E-Z.
Hei, Erik. - Vastalause.
Tervehdin vain.
Pelottelua. - Vastalause hylätty.
Onko totta, että harkitsitte tappavanne vanhempanne varsijousella kuin eläimet?
Tuota... Itse asiassa se oli vain...
Tehdään se varsijousella.
Sinullahan on ajokielto, ja olet saanut liikaa ylinopeussakkoja.
Varsijousen saa ilman henkkareita.
Olimme asekaupassa ja luulimme, ettemme saisi asetta.
Huomasin esillä olevat varsijouset.
Se oli vain ohimenevä ajatus. Unohdin sen saman tien.
Miten se ladataan uudelleen?
Pitäisi osua kerrasta.
Olitteko jo yrittäneet hankkia aseen vai luulitteko, ettette saisi sellaista?
En muista.
Jos näitte varsijouset liikkeessä, josta yrititte ostaa aseet,
ette vain ajatelleet ostamista vaan olitte jo yrittäneet.
Vastalause. Ei liity asiaan. - Hylätty.
Harkitsitteko mitään muita aseita?
Voisimme käyttää veistä.
Vastalause. Ei liity asiaan. - Yritän selvittää teon harkintaa.
Arvon tuomari, Lyle ja Erik Menendez hahmottelivat tekonsa tarkkaan.
He suunnittelivat murhat etukäteen.
Miten ja milloin ovat kysymyksiä, jotka ovat tapauksen kannalta keskeisiä.
Pitää paikkansa. Sallin ne.
Vaadin keskeytystä. - Voisitteko nyt vain lopettaa?
Hän haluaa estää nämä kysymykset, koska ne todistavat olosuhteet,
jotka mahdollistavat kuolemantuomion.
Pötyä. Haluaisin vain tulla kuulluksi.
Lopettakaa. - Tuomari.
Uskomatonta.
Puhutaanpa sitten aseiden ostamisesta.
Onko totta, että ostitte alun perin pienihaulisia ammuksia?
Ei tietääkseni. Minusta...
Sanoit itse, että ostitte aluksi pienihaulisia ammuksia.
Hyvä on. Muistan sen. - Eivätkö ne olleet kyllin tehokkaita?
Miten niin?
Palasitteko ostamaan isohaulisia ammuksia, koska ne ovat tappavampia?
Palasimme.
Ammuitte suunnilleen 12 laukausta isohaulisilla ammuksilla.
Tähtäsitte vanhempianne vartaloon ja kasvojen alueelle.
Vastalause. Väärä luku. - Hän sanoikin "suunnilleen".
Tässä salissa ei tunneta sympatiaa. - Ei tunnetakaan.
Se johtuu noista kahdesta henkilöstä.
Hekään eivät tunteneet sympatiaa, kun murhasivat vanhempansa sydämettömästi.
Kukaan vanhempiaan rakastava -
ei tekisi näin.
Sympatian puutteesta voitte syyttää pöydän toisella puolella istuvaa.
Erik.
Ammuitte vanhempianne kahden täyden haulikollisen verran.
Lyle tuli ulos lataamaan aseen uudelleen.
Kerroitko tohtori Vicarylle, että annoit hänelle viimeisen ammuksen?
En tiedä. - Selvä. Lainaan sanojasi jälleen.
"Lyle tuli ulos talosta, ja ammukset kierivät auton takakontissa.
Ojensin hänelle viimeisen ammuksen." Sanoitko, mitä tässä lukee?
Sanoin.
Erik. Valehtelitte Lylen kanssa sekä perheellenne että lehdistölle.
Sanoitte uskoneenne, että mafia tappoi vanhempanne.
Sanoit jotain mielenkiintoista.
Sanoit tietäneesi syyn sille, miksi mafia ampui heidät haulikoilla.
Mielestäsi he halusivat "räiskiä kunnolla" ja "tehdä viestinsä selväksi".
Mitä tarkoitit räiskimisellä?
Tarkoitin vain...
Mafiallahan on yleensä tapana ampua ihmisiä polvilumpioihin.
Mafia teki yleensä uhreilleen sellaista,
mikä sai aikaan todella karua jälkeä.
Teitte niin itse. Sinä ja Lyle teitte itse juuri niin.
Ammuitte äitiänne polvilumpioon.
Tässä on kuvatodiste. Häntä ammuttiin todella monta kertaa.
Niinkin monta, että hänen luurankonsa ei ollut enää "rakenteeltaan ehjä".
Vastalause. - Hylätty.
Teitte äidillenne niin. - Todistin siitä.
Niin, mutta suunnittelitte tekevänne niin.
Suunnittelitte tekonne niin, että voisitte syyttää mafiaa.
Ostitte haulikot ja ammuksia.
Ammuitte äitiänne polveen. Ammuitte vanhempianne monta kertaa.
Mafian syyttäminen oli suunniteltua. Ette keksineet sitä hetken mielijohteesta.
Suunnittelitte sen.
Oikeudessa siihen viitataan vaanimisena.
Ymmärrän, mitä ajatte takaa, mutta emme suunnitelleet mitään.
Valmistauduimme puolustamaan itseämme.
Isälläni oli aina tapana sanoa minulle,
että jos kertoisin, mitä hän teki minulle, hän tappaisi minut.
Sitten kerroin Lylelle.
Lyle otti asian puheeksi, ja uskoin, että isä todella aikoi tappaa meidät.
Kuvailet juuri nyt suunniteltua tekoa.
Tekotapa todistaa, että kyseessä oli harkittu kaksoismurha.
Raiskasiko isänne teitä koskaan? - Ei liity asiaan.
Vastalause! - Puhumme hyväksikäyttövalheista myöhemmin.
Vastalause! - Hylätty.
Voimme keskustella siitä nyt, tuomari. Puhutaanko uima-altaan korjaajasta?
Kahta päivää en unohda ikinä. Yksi on se, jona JFK ammuttiin.
Toinen on se, kun näin, miten Erik ja Lyle puhuivat vanhemmilleen.
En tajua, miksi käyttäydyt näin. - Koska olet yksi helvetin hintti, isä!
Niinpä. - Lyle!
Älä puolustele. - Käskin olla hiljaa.
Mikä viikonpäivä silloin oli?
Lauantai. - Siis murhia edeltävä lauantai.
Pelkäsivätkö pojat teistä vanhempiaan?
Eivät. Vanhemmat pelkäsivät heitä.
Vaikuttivatko pojat pelkäävän vanhempiaan venereissun aikana?
Eivät lainkaan.
He innostuivat kuullessaan, että vene oli Tequila Sunrise -leffassa.
Aivan mahtava elokuva. Pääsin kolmospesälle sen aikana.
Siinähän on Michelle Pfeiffer. - Niin.
Hän on helvetin tyylikäs. - Ja hiton kuuma.
Kun kuulitte, että Jose ja Kitty Menendez oli ammuttu kuoliaaksi omassa kodissaan,
mikä ensimmäinen ajatuksenne oli?
Ajattelin heti, että pojat tekivät sen.
Kiitos.
Asuitte Menendezien luona arkisin. - Pitää paikkansa.
Asuitteko talossa? - Asuin.
Makuuhuoneeni oli päärakennuksessa keittiön vieressä.
Erikin mukaan kotona oli väkivaltaa, ja siellä riideltiin jatkuvasti.
Vanhemmat kuulemma löivät heitä ja huusivat. Onko se totta?
En koskaan kuullut huutoa.
Entä riitelyä? Erikin mukaan Jose ja Kitty riitelivät jatkuvasti.
En koskaan kuullut riitelyä tai huutoa.
Perhe oli vain sotkuinen.
Työskentelitte Jose Menendezille vuosia.
Näitte, millainen isä hän oli heille. - Poikien lapsuudesta asti.
Näittekö hänen koskaan lyövän tai uhkailevan poikia? Entä huutavan?
En koskaan. En kertaakaan.
Jose ei ollut vihainen mies. En milloinkaan nähnyt häntä vihaisena.
Hän rakasti poikiaan ja teki heidän puolestaan mitä vain.
Kitty luopui kaikesta poikien takia.
En voi uskoa, että pojat syyttävät häntä niin hirvittävistä asioista.
Palatte sen takia vielä helvetissä.
Vastalause. - Hylätty.
Tässä on heidän ainoa todisteensa siitä, että heitä hyväksikäytettiin kotona.
Tämä on lääkärin lausunto siitä, kun Erik sai mustelman kurkkuunsa.
Vastalause. - Hylätty.
Heidän oma todistajansa myönsi, että kyseinen ruhje on lapsilla yleinen.
Vastalause. - Hylätty.
Arvon valamiehistö. Muistatteko tämä kirjan?
KUN LAPSI TAPPAA
Entä jos koko juttu on peräisin tästä?
Se ei ole kaukaa haettua.
Kirjailija nimittäin toimi neuvonantajana puolustuksen edellisessä oikeusjutussa.
Tuo ei pidä lainkaan paikkaansa, tuomari.
Hänellä ei ole mitään todisteita siitä, että se olisi lähelläkään totuutta.
Vaadin keskeyttämistä. - Ei käy. Istukaa alas.
Tuomari. - Istukaa, neiti Abramson. Nyt heti.
Jatkakaa.
Kiitos, arvon tuomari.
Kaikki löytyy tästä kirjasta.
Kirjassa mainitaan keltainen villapaita, joka saa näyttämään syyttömältä aitiossa.
Kahdeksan väittämää hyväksikäytöstä ovat täsmälleen samoja kuin kirjassa.
Kuinka monen tunnin ajan he tunnustivat tohtori Ozielille?
He mainitsivat muut syyt tekoon. Mikseivät he maininneet hyväksikäyttöä?
Erik tunnusti ystävälleen Craigille, että he tappoivat vanhempansa.
Miksei hän maininnut teon syyksi sitä, että heitä oli hyväksikäytetty vuosia?
Mikseivät he maininneet sitä lainkaan?
Koska sitä ei tapahtunut.
He eivät olisi itse edes keksineet moista.
Siitä on kiittäminen tuota naista.
Vastalause. - Hylätty.
Hänen viimeisin tärkeä asiakkaansa selvisi murhasta syytteettä.
Mitenkö? Väitetyllä hyväksikäytöllä.
Hän on tekosyyn uranuurtaja.
Tietenkin hän kokeili sitä uudelleen. Aluksi tarvitaan vain pari faktaa.
Jose löi Lyleä kerran käsivarteen. Lisäksi Erikille sattui mehujäävahinko.
Vahingoista saa tekaistua tarinan, jota on kamaluudessaan vaikea uskoa.
Ei ole ihme, jos ette usko moista. Sitä on nimittäin mahdotonta uskoa.
Lisäksi hyväksikäytöstä syytetyt henkilöt sattuvat olemaan sopivasti haudassa.
Kaiken lisäksi he maksavat hänelle. Eikö olekin uskomatonta?
Kuolleet Jose ja Kitty ovat maksaneet Abramsonille lähes miljoona dollaria.
Miljoonaa vastaan hän on tekaissut puolustukseksi kaikkien aikojen sadun.
Tällä kertaa hän ei onnistu.
Hän ei käytä samaa satua uudestaan, sillä vaikka se olisikin totta,
veljekset ovat silti syyllisiä ensimmäisen asteen murhaan.
He suunnittelivat teon ja vaanivat uhreja.
He tekivät harkitun kaksoismurhan.
Oikeus vaatii teiltä valamiehistönä sitä, että toteatte heidät syyllisiksi.
Heidän pitää saada kuolemantuomio.
Joitakin teistä on ehkä hyväksikäytetty.
Hyväksikäyttäjä saattoi olla sukulainen, vanhempi tai ystävä.
Valitettavasti sitä tapahtuu miljoonille kaikkialla maailmassa.
Kovin yleistä ei kuitenkaan ole se, että joku ampuu vanhempansa haulikolla.
Yleistä ei ole myöskään se, että painaa haulikon isän päälakea vasten.
Ja vetää liipaisimesta.
Vielä harvinaisempaa on painaa haulikko oman äidin poskea vasten.
Saati sitten ampua tätä polvilumpioon ja räiskiä häneltä sormet irti.
Tuomari, kieltäisittekö Abramsonia pelaamasta ristipuuta asiakkaan kanssa?
Voisitteko olla pelaamatta ristipuuta asiakkaanne kanssa?
VÄÄRYYS
Haluan huomauttaa, että työni ei ole todistaa motiivia.
Mutta...
Minusta motiivi on melko selvä.
Nimittäin raha.
Lylen mukaan hänen suurin tavoitteensa elämässä oli saada ranteeseensa Rolex.
Ja tämä.
Erik ei käynyt töissä. Lylellä on ollut kaksi työpaikkaa.
Hän toimitti pizzoja päivän ajan ja oli harjoittelijana isänsä yrityksessä.
Veljesten isä oli uhannut jättää heidät kokonaan ilman perintöä.
Koittakaa pärjäillä. Nyt olette nimittäin omillanne.
Isä piti tappaa ennen sitä.
Vastalause. - Hylätty.
Pojat ajelivat kassakaapin kanssa ympäri Beverly Hillsiä.
Erik nukkui sen kanssa. Kuka tekee niin?
Varmaankin sellaiset ihmiset, jotka rakastavat rahaa.
Lyle avasi kassakaapin, kun oli yksin.
Oliko sen sisällä uusittu testamentti, josta hänet ja Lyle oli poistettu?
Erik kertoi Craig Cignarellille,
että hänen isällään oli 75–90 miljoonaa sveitsiläisellä tilillä.
Se on melkoinen summa.
Pojat törsäilivät viikkoja ja kuukausia murhien jälkeen.
He tuhlasivat vauhdilla 700 000 dollaria.
Rahaa meni autoihin, uhkapeleihin ja Hotel Bel-Airissa asumiseen.
Heidän piti vain hoitaa isänsä pois kuvioista saadakseen rahat.
Tarvittiin vain pikkuinen murha, jotta heillä olisi rutkasti rahaa.
Paitsi jos äiti jäisi henkiin. Silloin he eivät saisi mitään.
Siksi äidinkin piti kuolla.
Arvon valamiehistö. Vastaajat ja heidän puolustajansa ovat syyllisiä.
Eivät vain tekoon, josta heitä syytetään, vaan johonkin paljon synkempään.
He ovat hyödyntäneet traumoja, joita oikeat hyväksikäytön uhrit kokevat.
He ovat ratsastaneet niillä välttääkseen murhatuomion.
Lisäksi he ovat tahranneet muistot hyvistä ja rakastavista vanhemmista.
He vetivät muistot mukanaan lokaan ja osaksi mitä karmivimpia valheita.
Se saattaakin olla yhtä inhottava teko kuin heidän suunnittelemansa murhat.
Jose ja Kitty Menendez nukkuivat.
He eivät voineet puolustautua pojilta, jotka teloittivat heidät.
He eivät voi puolustautua nytkään niiltä poikiensa keksimiltä valheilta,
joilla he yrittävät paeta vastuutaan.
Voitte olla täysin varmoja siitä, että Jose ja Kitty pyytäisivät apuanne.
He anoisivat tuonpuoleisesta puolustusta.
Teillä on kaikki valta tehdä niin.
Teillä on valta puolustaa heitä ja kostaa se, mitä heille tapahtui.
Tehkää siis niin.
Pidätkö yhä yhteyttä Goldmaneihin? - Pidän. Varsinkin Kimiin.
On tietenkin sanomattakin selvää, että he ovat edelleen järkyttyneitä.
Minusta on uskomatonta, että O. J. Simpson on nyt vapaa mies,
vaikka todisteet häntä vastaan olivat erittäin raskauttavia.
Sellaista oikeus vain on Amerikassa.
Täällä voi huoletta vedota rotuun tai hyväksikäyttöön.
Tarvitaan vain puolustustiimi, joka tuntee järjestelmän läpikotaisin.
Silloin voi selvitä mistä vain.
Etkö siis aio kirjoittaa siitä?
En todellakaan. Lähden ensi viikolla Connecticutiin viimeistelemään kirjani.
Kustantamo on hengittänyt niskaani. - Et voi lähteä Los Angelesista nyt.
Jos aivan rehellisiä ollaan, olen jo kyllästynyt Menendezin poikiin.
Niin taitavat olla kaikki muutkin maassa.
He ovat menneen talven lumia julkkisten murhaoikeudenkäynneissä.
Nyt puhutaan jo muusta.
En haluaisi olla ilkeä, mutta oletteko nähneet heidät hiljattain?
He ovat menettäneet hohtonsa ja valtaosan ihailijoistaan.
Kuulin tosin, että Lyle on nykyään melko vakavassa parisuhteessa.
Naisen nimi on Anna Eriksson. He olivat aluksi vain kirjekavereita.
Näyttää kuitenkin siltä, että prinssi Lyle ja suloinen Rapunzel ovat rakastuneita.
Huhujen mukaan hääkellot voivat soida aivan lähitulevaisuudessa.
Entä Erik? Onko hänestä kuulunut mitään?
Kivun mies.
Erikillä on ilmeisesti ollut vaikeaa.
Voisitko antaa kirjani takaisin?
En ottanut sitä. - Otitpas.
Näin kyllä. Anna se takaisin. - Jumalauta. Sanoin jo, etten ottanut sitä.
Käskin antaa kirjani takaisin!
Hänet on heitetty eristysselliin useita kertoja käytösrikkomuksista.
Hän on tapellut muiden vankien kanssa ja tehnyt taas uuden pakosuunnitelman.
Hän on selvästi hermostuneempi toisen oikeudenkäynnin aikana.
Onko hänellä yhä tyttöystävä? - Viime tietojeni mukaan on. Tammi.
Hän asuu Minnesotassa. Pariskunta kirjoittelee jatkuvasti.
"Toivon sinulle 300 päivää rakkautta.
Välissämme on tuhansia kilometrejä, mutta tunnen sinut lähellä sydäntäni."
Todetaanko pojat tällä kertaa syyllisiksi?
Kuka tietää?
Rodney King, mellakat ja O. J:n tapaus ovat kuitenkin jättäneet jälkensä.
Kaupunki ei enää mitenkään selviä toisesta epäoikeudenmukaisuudesta.
Asiaa on puitu jo miltei seitsemän vuotta kahdessa eri oikeudenkäynnissä.
Takana on lukemattomia peliliikkeitä, ja tämä voi olla Erikin ja Lylen loppu.
Ehkä he saavat vihdoin ansaitsemansa.
Ehkä Menendezien tapaus on sellainen, jossa saadaan vihdoinkin oikeutta.
Jos pystyisin yhä uskomaan toivoon,
todellakin toivoisin niin.
Valamiehistö on tehnyt päätöksen. Vastaajat voivat nousta.
Toteamme Joseph Lyle Menendezin syylliseksi ensimmäisen asteen murhaan.
Vaadimme hänelle tuomiota Jose ja Mary Louise Menendezin murhista.
Valamiehistö teki päätöksen myös Erik Galen Menendezin olosuhteiden osalta.
Toteamme hänet syylliseksi teon tarkoituksenmukaiseen suunnitteluun.
Onko valamiehistön päätös yksimielinen? - On.
Oikeuskäsittely on nyt tauolla ja jatkuu maanantaina kello 8.30.
Silloin alkaa rangaistusvaihe.
Molemmat syytetyt saavat tapauksessa ensimmäisen asteen murhasta syytteen,
johon tosin pätevät lain määrittämät erikoisolosuhteet.
Valamiehistö saa harkita vain ehdotonta vankeutta tai kuolemantuomiota.
Käsittely päättyy.
Älkää viitsikö jauhaa paskaa. Ne nulikat ansaitsevat kuolla.
Ymmärrämme kantasi, Leigh.
En ole kanssasi eri mieltä, mutta anna hänen silti puhua.
En jaksaisi enää kuunnella, mutta puhu sitten.
Pojat kokivat koko ikänsä hyväksikäyttöä.
Ja paskat. - Miten voit sanoa noin?
Koska sellaista ei tapahtunut. - Mutta entä jos tapahtuikin?
Kuulitko, mitä sukulaiset sanoivat? - Heidät maksettiin sanomaan niin.
Et voi todistaa sitä. Miten voit sanoa Andy-parasta noin?
Koska hän on valehtelija.
Miksei Andy sanonut mitään vuosia sitten, jos kerran välitti serkustaan niin paljon?
Hän oli vasta lapsi, ja häntä pelotti.
Entä pornografiset kuvat pojista?
Älä jaksa. He ottivat kuvat itse. Miten voit olla noin tyhmä?
Näit loputkin filmistä. Kuvat olivat lasten ottamia.
Et silti tiedä, ottiko Jose...
Miksi kuvia oli vain kaksi, jos Jose kerran oli kyltymätön pedofiili?
Missä loput ovat?
Saisinko muuten nähdä sen kuvan, jossa pojat istuvat Josen sylissä?
Näyttääkö tämä hyväksikäytöltä? Meilläpäin tätä kutsutaan joulukortiksi.
Meidän pitää edetä... - Ei!
Haluatteko minun tosiaan uskovan tähtiurheilija Erikin syyttömyyteen?
Antoiko hän muka isänsä raiskata häntä lähes murhiin asti?
Uskotteko muka sadun siitä, että isä osoitteli heitä Rambo-veitsellä?
Se on täyttä paskaa. Jos se olisi totta, hän olisi karannut tai soittanut poliisit.
Ehkä hän pelkäsi eikä siksi ilmoittanut poliisille.
Olitteko tynnyrissä oikeudenkäynnin ajan? Näitte Erikin todistuksen aitiossa.
Hänen puheensa eivät käyneet järkeen.
Hän lateli valheita nastoista ja hammasharjoista yksi toisensa jälkeen.
Peruukkihyypiöstä puhumattakaan. Luoja tietää, miksi hän ei todistanut.
Kuulitteko hänen puhuvan nauhalla siitä, miten hän kaipasi murhaamiaan vanhempia?
Hän sanoi kaipaavansa vain koiraansa.
Jessus! En ole koskaan kuullut kenenkään sanovan mitään niin kylmäävää.
Helvetin psykopaatti!
Odotatteko minulta myötätuntoa? Entä äitiparka? Juttu kuvottaa minua.
Jos heitä kerran pelotti niin paljon, miksi ihmeessä he eivät karanneet?
Niin tehdään, kun pelkää jotain. Sen sijaan he tarttuivat aseisiin.
He hyökkäsivät säälimättä muka pelkäämänsä kohteen kimppuun.
En ole ikinä kuullut mitään niin tyhmää.
Sitten he sepittivät järjettömän sadun kreikkalaissotureista ja pehmoeläimistä.
Puhumattakaan peniksen rakoista ja Tupperware-astiaan paskantamisesta.
Luuletteko, että uskon sanaakaan? En todellakaan. En tule koskaan uskomaan.
He ovat riivattuja pikkuhirviöitä, jotka ansaitsevat kuolla.
Vetäkää siis päänne pois perseistänne ja tuomitkaa heidät kuolemaan.
Mitä nyt, Leigh? Hyvänen aika.
Hakekaa apua.
Voi luoja. Hakekaa äkkiä apua!
Kauemmas hänestä! Hakekaa apua!
Myönnän, että tilanne jännittää minua. Toisinaan asiat saavat hulluja käänteitä.
En ole puhunut paljoakaan, sillä olin vain varajäsen.
Olen kuitenkin yrittänyt pohtia viime viikkojen ajan sitä,
mitä tekisin, jos valitsisin elämän ja kuoleman väliltä.
Ja tässä sitä nyt ollaan.
Kukaan ei sanonut heidän olleen väkivaltaisia tai osallisia tappeluihin.
Heitä kehuttiin vain kilteiksi.
Valmentajat ja opettajat välittivät heistä aivan uskomattoman paljon.
Olen ajatellut myös heidän sukulaisiaan.
Sukulaiset sanoivat rakastavansa poikia ja puolustavansa heidän henkeään.
Eikö se merkitse jotain?
En todellakaan tiedä, mitä ajattelisin.
Tiedän kuitenkin, mitä olisin tehnyt, jos olisin ollut heidän asemassaan.
Olisin tehnyt varmaankin saman.
Olen itsekin menettänyt malttini, vaikken olekaan tappanut ketään.
Emme saa koskaan tietää, mitä todella tapahtui.
Jos on kuitenkin pienikin mahdollisuus, että heidän kertomansa pitää paikkansa...
En ainakaan itse halua olla vastuussa heidän elämänsä riistämisestä.
Minusta se olisi valtava virhe.
Äänemme ratkaisevat heidän kohtalonsa.
Ajatelkaa siis asiaa.
Toivottavasti teemme päätöksen, jonka kanssa voimme elää kuten hekin.
Meidän pitää elää sen kanssa loppuikämme.
Mitä?
Teitä odotetaan.
Oletko valmis?
Valamiehistö suositteli Menendezeille aiemmin kahta peräkkäistä elinkautista.
Veljeksiä syytetään vanhempiensa Jose ja Kitty Menendezin surmasta.
Vaihtoehtona oli myös kuolemantuomio,
mutta kolmen päivän harkinnan jälkeen valamiehistö päätyi elinkautisiin.
Mahdollisuutta ehdonalaiseen ei ole.
Petyittekö valamiehistön päätökseen? - Valamiehistö teki hyvää työtä.
Voimme jatkaa elämää tietäen, että he tulevat kuolemaan vankilassa.
Totta puhuen olen valtavan helpottunut. - Onko tämä teille voitto?
Tuskin. He ovat loppuikänsä vankilassa, eikä se ole lainkaan mukava paikka.
Se on silti parempi kohtalo kuin tulla sidotuksi San Quentinin paareihin,
kun valtio antaa tappavan ruiskeen.
Veljekset ovat aivan mahtavia ihmisiä. Olen myös täysin varma siitä,
että he keksivät keinon edistää yhteiskuntaa vankilasta käsin.
He viettävät loppuelämänsä vankilassa, mutta ainakaan he eivät ole yksin.
Heillä on toisensa.
Tiedän, mitä puuhaat, Les. Yrität erottaa pojat toisistaan.
Se on aivan liian julma rangaistus. Perheenjäsenten pitää pysyä yhdessä.
Sellaistenko, jotka juonivat selvitäkseen murhista syyttöminä?
Älä viitsi.
Mitä he vielä keksivät, jos ovat samassa vankilassa loppuikänsä?
Arvaa, mitä mietin tässä hiljattain.
Jokaista asiakasta, jota olen puolustanut 26 vuotta kestäneen urani aikana.
Ajattelin kaikkia vapauttamiani, jotka kävelevät vapaina Los Angelesissa.
Arvaa, mitä tajusin.
Erik ja Lyle Menendez ovat varmaankin heistä vähiten vaarallisia.
He ovat valehtelijoita, Leslie.
He ampuivat vanhempansa, jotka nukkuivat sohvalla.
Se ei ole täysin mahdotonta.
Muutaman vuoden päästä ehkä tajutaan,
että kaksi nuorta tuomittiin turhaan.
Tietenkin ymmärrän, että toimimme väärin.
Loppuelämä vankilassa on silti minusta hieman...
Mitä tarkoitusta se edes palvelee? - Erik.
Sanon nyt jotain.
Istu toki.
Minusta on ehdottomasti hyvä asia, että käyt läpi valitusprosessia.
En silti halua vapautumisen olevan ainoa asia, jota elämässä toivot.
Ymmärrätkö?
En. - Elämäsi on nyt täällä.
Sinun pitää löytää elämällesi merkitys ja sisältö näiden seinien sisältä.
Täällä on täysin mahdollista elää merkityksellistä elämää.
Olen nähnyt sen ja uskon, että löydät elämällesi merkityksen.
Herää, Menendez.
Mitä nyt? - Sinut ja veljesi siirretään.
Mennään.
Erik Menendez.
Niin? - Hyppää kyytiin.
Minne menemme? - Folsomin vankilaan. Matka on pitkä.
Tuleeko... - Käskin nousta kyytiin.
Miksei toinen auto seuraa meitä? Emmekö menekään Folsomiin?
Sinä menet. Veljesi menee toisaalle.
Minne?
Onpa täällä kaunista.
Alapuolellamme on hylky 60 metrin syvyydessä. Hait ovat siellä.
Hetkinen. Pyydystämmekö haita? - Pyydystämme. Enkö kertonut?
Sanoit, että kalastamme. Et sanonut mitään haista.
Kerroin sinulle siitä Aristan tyypistä, jonka tapasin New Yorkissa.
Yritin tehdä hänen kanssaan sopimuksen, ja hän sanoi pitävänsä haikalastuksesta.
Valehtelin, että minäkin pidän siitä, ja ehdotin kalareissua ensi tapaamisella.
Minun pitää tietää, mistä puhun.
Millaisia haita pyydystämme? - En tiedä.
Ei hajuakaan. Kapteeni!
Niin? - Millaisia haita pyydystämme?
Luultavasti sinihaita, makohaita ja kenties myös valkohaita.
Enimmäkseen nuoria.
Mahtavaa! - Nuoria.
Tappajahai puree käteni irti.
En pitänyt reissaamisestasi.
Jäin yksin poikien kanssa, kun sinä olit sen naisen matkassa.
Katso minua, Kitty. Se on nyt ohi.
Tavoittelin elämässä vääriä asioita. Olin hukassa aivan liian kauan.
Minulla oli jo se, mitä tarvitsin. Minulla oli sinut.
Rakastan sinua.
Meillä ei ole aina ollut helppoa, mutta tässä sitä nyt ollaan.
Voisit palata toimittajaksi.
Mitä? Miksi ihmeessä? - Olen tosissani. Minäpä kerron, miksi.
Jos asetun ehdolle senaattiin, voisit kirjoittaa minusta juttuja.
Voisit kirjoittaa siitä, miten ihana aviomies olenkaan.
Niinkö? Toivottavasti vitsailet, koska saatan oikeasti tehdä niin.
On aika heittää syötit veteen.
Kas niin.
Sitä pitää kaataa hitaasti veteen. - Voi luoja.
En pysty!
Tulkaa tänne, pojat!
Mikä heitä vaivaa? - En tiedä. Anna heidän olla.
Et kai aio jänistää? Ostimme jo aseet.
En aio.
Tehdään se.
Niin.
Tehdään se.
LYLE JA ERIK PITÄYTYVÄT VÄITTEESSÄÄN SEKSUAALISESTA HYVÄKSIKÄYTÖSTÄ.
HE SUORITTAVAT EDELLEEN ELINKAUTISIAAN
ILMAN MAHDOLLISUUTTA EHDONALAISEEN.
Tekstitys: Milka-Maria Mauranen